《武昌雨》
明代·游朴

烟水悠悠敝客袍，金沙洲畔驻征艘。几番风送半帆雨，一夜江添数尺涛。

鸟道未忘青嶂湿，鹤楼空想白云高。矶头铁笛知谁听，只有人间万事劳。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。